
DISSERTATIO  MEDICA 


INAUGURALIS, 

SE 

HEPATITIDE. 


Nosologia  clarissimi  Culleni,  Hepatitidis  locum ^ 
in  classe  Pyrexiarum,  et  ordine  Phlegmasiarum^ 
attribuit.  Idem  in  duas  species,  acutam,  et  chro¬ 
nicam,  divisit  j  atque  speciem  acutam,*  his  verbisi 
definivit. 

“  Pyrexia,  hypochondrii  dextri  tensio^'  et  dolor, 
saepe  pungens  pleuritici  instar,  saepius  obtusus ; 
dolor  ad  claviculam,  et  summum  humeri  dextri ; 
decubitus  in  sinistrum  latus  difficilis,  dyspnoea, 
tussis  sicca,  vomitus,  singultus.*^ 

De  secunda  specie.  Chronica,  dixit,  “  Haec 
fere  nulla,  quibus  dignoscatur,  signa  praebet; 
aliquando  tamen  eandem  adesse  suspicari'  po¬ 
test,  ex  Hepatitidis  causis  quibusdam,  praegres¬ 
sis  ;  ex  sensu  quodam  plenitudinis,  et  gravitatis, 

in  hypochondrio  dextro;  ex  doloribus  plus  mi- 
nusve  pungentibus,  in  eadem  parte  subinde  per¬ 
ceptis,  ex  dolore  quodam  a  presso  hypochondrio 
dextro,  vel  a  decubitu  in  latus  sinistrum  sentito  ; 
et  denique  ex  pyrexia  leviori,  cum  signis  dictis 
subinde  infestante. 


MORBI  HISTORIA. 

Hanc  haud  secus  ac  alias  inflammationes,  prae¬ 
cedunt  capitis  dolor,  languor,  lassitudo,  cibi  fas¬ 
tidium,  horrores,  cum  caloribus  alternati.  Tum 
dolor  in  dextro  hypochondrio,  plerumque  acutus, 
saepe  obtusus,  percipitur ;  aeger  de  sensu  gravita¬ 
tis,  aut  plenitudinis,  eadem  parte,  conqUeritui\ 
Dolor  manu  admota  aut  in  latus  sinistrum  decum¬ 
bendo,  augetur.  Alvus  parum  regularis,  modo 
adstricta,  nil  nisi  dura,  et  albescentia,  stercora, 
exprimens,  modo  frequens,  plurimas  dejectiones 
biliosas,  profundit.  Urina  natura  parcior,  rubet, 
aut  si  icterus  adsit  nigrescit ;  linteam  tingit.  Cu¬ 
tis  summa  vehementer  ultra  calorem  naturalem 
ardet.  Lingua  sordida,  aut  albida,  aut  flavida 
crusta,  contegitur ;  fauces  arescunt ;  oculi  flaves¬ 
cunt. 

Signa  vero  pro  parte  affecta,  semet  temperant ; 
superficie  convexa  inflammata,  spiritus  difiicilis 
est,  singultus  supervenit,  tussis  molesta,  hepar 
nonnihil  prominet,  acute  tactu  dolens,  Pulstis 

validus,  frequens,  dolor  ad  summum  humerum 
surgit,  modicus  tamen  et  manum  dextram  torpi- 
faciens.  Si  quidem  facie  concava  malum  haereat, 
ventriculus  et  intestina,  muneribus  suis  male  fun¬ 
guntur  ;  aeger  cibum  fastidit,  aut  sumptum  revo¬ 
mit.  Icterus  subinde  sed  raro  se  ostendit. 


MORBI  TERMINATIO. 

Hepatitis  in  resolutionem,  suppurationem, 
scirrhum,  raro  quidem  in  gangraenam,  desinit. 
Omnium  resolutio  frequentissima  est,  et  praeop¬ 
tanda,  et  aliquando  natura  ipsa,  curationem,  aut 
sanguine  naso,  venisve  haemorrhoidalibus  profuso, 
aut  sudore  universo  liberrimo,  aut  sputo  copiosis¬ 
simo,  aut  diarrhoea  demum  biliosa,  molitur.  Alias, 
translationem  affectans,  splenem  inflammat,  aut 
cutem  erysipelate  occupat. 

Si  inflammatio  ante  sextam  aut  septimam  diem 
non  vincatur,  nec  ulla  signa  resolutionis  se  osten¬ 
derunt  suppuratio  metuenda  est;  crebri  horrores, 
pulsus  celer,  febris  hectica,  cum  sensu  ponderis,  et 
doloris,  cessantibus,  eandem  adesse  docent.  Pus^ 
adhesione  facta  in  pulmonem,  in  ventriculum  et 
intestina,  vel  demum  in  cavum  abdominis  iter  sibi 
facit.  Nonnullis,  vero,  hepate  prius  cum  abdo¬ 
minis  pariete  adhesione,  conjuncto,  extrinsecus 
tumor  se  ostendit  mollis  evidenter  fluctuans  *. 


*  Boerhaave. 

Apostema  quamvis  vulgatissimo  usu  abscessus  no¬ 
mine  intelligatur  ;  inflammationis  transitus  in  sup¬ 
purationem,  et  puris  inde  nati  collectio,  in  quadam 
parte  corporis  ;  interim  magis  generali  significatione, 
abscessus,  nomen  adhibetun  Galenus  enim  in  uni¬ 
versum  sic  vocabat  illas  affectiones,  in  quibus  al> 
invicem  partium  corpora,  quae  prius  mutuo  sese 
tangebant,  abscedunt.  Spatium  igitur  in  medio 
vacuum  fieri  necesse  est,  quod  materiam  aliquam, 
aut  fluctuosam,  aut  humidam,  aut  ex  utraque 
mixtam,  continebit.  Ubi  autem  purulentus  ab¬ 
scessus  post  inflammationem  praegressam  natus 
est  in  hoc  viscere,  tunc  tale  apostema  Hepatitidis 
efiectus  est,  non  vero  causa :  potest  tamen  pre¬ 
mendo  vicina  loca  in  ambitu,  noyam  inflammatio¬ 
nem  producere.  Verum  observationes  medicae 
docuerunt  mira  saepe  apostemata  in  Hepatitide  re¬ 
perta  fuisse,  in  quibus  nihil  purulenti  sed  longe 
alia  materia  fuit.  Talem  abscessum,  gelatinosa 
materia  plenum,  ad  plures  libras  accumulatii,  in 
gibba  hepatis  regione,  in  cadavere  invenit  Bian- 
chus  ;  ingens  ille  tumor  diaphragma  tandem  lace¬ 
raverat,  et  in  cavum  dextrum  thoracis  magnam  par¬ 
tem  contentae  materiae  effuderat,  et  tandem  suf¬ 
focaverat  miserum  hominem.  Plurimos  minores 
longe  tumores  per  totam  hepatis  substantiam  dis¬ 
persos,  qui  materiam,  albumini  ovi  igne  indu- 
r^io  simillimam  continebant,  in  puella  sexenni, 
longa  febricula  extincta  observavit  pariter.  In 
cadavere  hominis  fumo  carbonum  suffocati,  nui- 

ium  in  reliquis  visceribus  vitium  apparuit,  sed 
prope  fundum  vesicae  felleae  magnus  eminebat 
tumor  globosus,  cujus  alterum  hemispliaerium 
substantiae  hepatis  increverat:  tumor  ille  lanci 
impositus  ultra  libram  pendebat,  et  crassam  peU 
lem  exterius  habebat ;  in  cavo  hujus  tumoris  cpn^ 
tinebantur  ultra  novem  millia  vesicularum  com^ 
pressarum,  colore  et  figura  pelliculas  vivarum  va^ 
cuas  referentium,  diversae  tamen  magnitudinis  in-» 
ter  se.  Mirum  et  hoc  erat,  quod  nec  sibi  mutuo, 
nec  majori  sacco,  in  quo  haerebant  omnes  ullo 
modo  adhaeserint.  In  hepatis  majori  lobo  cavita¬ 
tem  satis  magnam  invenit  celeberrimus  Littrius, 
quae  continebat  corpora  ovalis  figurae,  plena  li¬ 
quido  visco,  instar  aquae  pellucidae.’*'  ;  ‘‘  Juvenis 
annorum  circiter  viginti,  quod  ex  nativa  corporis 
salubritate  valetudinarius,  jam  quas  a  biennio  fieri 
coepisset,  causam  rejiciebat,  cum  in  venationem, 
saltationem  alioque  ejusmodi  quibus  indulserat 
plurimum,  tum  in  proprium  artificium  ;  linum 
enim  carminabat.  Pallidus  autem  factus  erat,  et 
hypochondriacorum  more,  de  levibus  ventris  tho¬ 
racisque  affectionibus  identidem  querebatur.  Tan¬ 
dem  aestate  anno  1688,  magnus  durusque,  in  sini¬ 
stro  hypochondrio  sese  prodidit  tumor,  cum  pon¬ 
deris  sensu,  difficilique  inter  ambulandum  respira¬ 
tione.  His  repente  accessit  largus  sanguinis  vo¬ 
mitus  cum  magnd  virium  jactura,  tumoris  incre¬ 
mento,  et  febre.  Remediorum  ope  primis  diebus 

^  Morgagni,  lib,  iii,  epist,  56. 

u  vomitu,  deinde  etiam  a  febre  liberatus,  cum  per 
tres  menses  proximos  chalybeatis  usus  esset,  tu¬ 
moris  quoque  durities  sublata  est ;  ejusdem  tamen 
magnitudo  perstitit,  cum  pallido  et  quasi  citrino 
faciei  colore. 

‘‘Januario  autem  mense  bis  terve  redeunte  san¬ 
guinis  vomitu,  in  vehementem  incidit  febrem,  cum 
pulsu  celeri,  duro  ac  parvo,  utriusque  hypochon¬ 
drii  dolore,  pondere,  tensione,  sitique  inextingui^ 
bili :  placidissimo  tamen  obitu  sublatus  est,  licet 
in  vasis  omnibus  sanguinis  portio  superesset.  Ita¬ 
que  ventris  viscera  insueto  pallore,  et  quasi  can¬ 
dore  ad  se,  oculos  alliciebant,  si  splenem  excipe¬ 
res,  qui  naturalem  servabat  colorem  ^  sed  ductus 
adeo  erat,  ut  hepar  mole  superaret,  ponderatque 
libras  quatuor  semisse.  Nec  erat  aequo  durior, 
nisi  quod  ad  convexam  faciem  uno  aut  altero  in 
loco  solidiorem  alte  recondebat  substantiam  majo¬ 
rem  nucis  magnitudine.  In  splenis  trunco  poly¬ 
posae  concretiones  latebant,  quae  cum  ejus  ve¬ 
nae  ramis  perbelle  se  intra  splenem  dividebant. 
Hepar  valde  pallidum,  rubris  duntaxat  hic  illic 
maculis  distinguebatur.  Fellis  vesicula  hepate 
pallidior,  atque  adeo  albicans,  bilem  continebat 
paucam  coloris  maxime  diluti,  cui  similis  in  ven^ 
triculi  fundo  non  durat.  Caetera  in  ventre  sana 
in  thorace  pulmones,  qua  anteriora  spectabant, 
pallidi ;  qua  dorsum  ex  atropurpurei,  et  inflam¬ 
mati  apparuerunt :  dissecti  autem  multum  seri 
emiserunt  spumosi.  In  dextro  cordis  ventriculo 

parva  concretio  polyposa  5  in  sinistro  ejus  tantum¬ 
modo  inchoamentum.’^ 

Morbus  autem  saepe  cito  et  funeste  terminat 
sine  suppuratione  ;  sic  Burserius  apud  notas  exem* 
pia  e  Crawfordio  rescripsit,  in  quibus  hepar  sine 
alio  quovis  morbo  magnitudine  augebatur,  signa 
vero  sequuntur. 

Abdomen  exopinato  extumescit  in  immen¬ 
sam  molem,  durum  tamen  et  nulla  fluctuatione 
undosum,  respiratio  difficillima  est,  quod  est  indi¬ 
cium  praecipuum,  virium  jactura  universa  praece¬ 
dit,  cum  sensu  stricturae  in  pectore  ;  atque  verti¬ 
gine  a  corpore  motu  ;  crurum  pedumque  oedema 
supervenit,  dorsum  dolet,  sitis  indomabilis,  cibi 
fastidium  est,  pulsus  debilis  parvus^  sed  post  venae- 
sectionem  plenior  et  distinctior  ;  facies  rubet  suf¬ 
fusa. 

Tumore  ventris  augescente,  dyspnoea  quoque 
aggravatur.  Haec  enim  duo  signa  paulo  post  pri¬ 
mam  morbi  invasionem  fiunt  molestissima.  Cito 
aeger  queritur  de  oppressione  quadam  cordis  regi¬ 
onem  obsidente,  deque  constrictione  sub  cartila¬ 
gine  ensiformi  nunc  intolerabile  facta,  crebroque 
suffocante  5  vertigo  aliquando  accedit  adeo  ut  ae¬ 
ger  stare  nequeat,  sed  cubiculum  ire  ut  syncopen 
evitet  cogitur.  Nonnulli  hoc  tempore  cordis  pal¬ 
pitationem  percipiunt,  quae  aut  sanguine  per  ar¬ 
terias  hepaticas  transitura  est,  vel  ex  hepatis  in¬ 
durati  obstructione,  ideoque  in  vena  portarum 
accumulatione  proveniat  ista  palpitatio. 

Cadaveris  exploratio  immensam  hepatis  mo¬ 
lem,  diaphragma,  pulmonesque  comprimentem  os¬ 
tendit. 

Scirrhus — Crebro  hepatis  inflammationi  sequi¬ 
tur,  sed  paulatim  et  sine  ulla  Hepatitide  manifesta 
superinduci  potest,  ut  si  regionem  calidam  aeger 
aliquamdiu  habitaverit.  Tum  enim  vasa  hepatica, 
praesertim  rami  venae  portarum  magnopere  relax¬ 
antur,  effunditur  aliquid ;  lympha  coagulabilis  ut 
videtur,  in  hepatis  substantiam,  quod  ibi,  more 
quodam  incognito,  mutatur.  Eadem  fere  ratione 
hydrops  inducitur,  nam  quicunque  absorptionis 
torpor  ad  aquam  interentem  colligendam  opere¬ 
tur,  manifestum  est,  effusionem  haud  mediocrem, 
a  vasculis  exhalantibus  orituram  esse  5  quae  res 
nonnisi  auctae  vasorum  actioni  originem  debet. 

Gangraena. — De  hac  adeo  rara  terminatione 
Saunders*  inquit,  ‘‘  Exempla  saepe  vidi,  quibus 
dolor  et  inflammatio  valde  subito  subsiderunt, 
pulsu  exili,  vacilante,  extremis  frigidis  succeden¬ 
tibus,  adeo  ut  hoc,  licet  rarius  multo,  quam  aliis 
morbis,  gangraenam  suspicaveris.” 


CAUSAE  REMOTAE. 

Plurimae  sunt  causae  quae  Hepatitidem  exci¬ 
tant.  Calor  non  tantum  homines,  huic  morbo, 


*  Saunders  oa  the  Liver. 

praedisponit  sed  etiam  infert ;  liquetj  calorem  ta¬ 
les  affectus  potenter  affectare,  attamen  in  liac 
regione  nostra,  cholera,  et  postea  hepatis  inflam¬ 
matio  plurimos  adoritur.  Principem  utique  locum 
inter  causas  hujus  morbi  excitantes  meretur  calor. 
Post  eam  causam  sunt  recensendae  caloris  et  frigo¬ 
ris  subitae  mutationes.  Hepatitis  enim  eos,  qui  am 
Toribusque  nocturnis  regionum  calidarum  sese  te¬ 
mere  objiciunt,  adoritur.  Hepar  et  aliquando  pulmo¬ 
nes  a  potu  frigido  dum  corpus  calet  hausto,  sudo¬ 
remque  nimis  subito  supprimente,  saepe  inflamma- 
tione  afficiuntur*  Intemperantia,  liquorum  arden¬ 
tium  abusus  immodicus,  affectus  animi  violentes, 
febres  remittentes  aut  intermittentes,  calculi  hepa¬ 
ti  inhaerentes,  injuriae  externae  omnes,  causae 
frequentissimae  sunt  :  memoratu  haud  indignum, 
jecur  ex  ictu  capiti  impacto,  inflammatione  correp¬ 
tum  fuisse,  sed  propter  quem  consensura  inter  en¬ 
cephalon  et  hepar  hoc  fiat,  nescimus.  Quivis  ictus 
in  caput,  vomitum  violentem  movebit :  unde 
auctores,  ni  fallor,  duxerunt  hanc  actionem,  fibris 
musculorum  abdominis  et  diaphragmatis  vehemen» 
ter  jecur,  vix  minus  quam  ventriculum,  compri¬ 
mere,  sed  propter  naturam  ejus  delicatiorem  ir¬ 
ritare,  fistulas  vehementer  emulgare,  tandemque 
in  inflammationem  praecipitare.  Bertrandi  in  li¬ 
bello,  De  Hepatis  Abscessu,  haec  verba  sunt : 

Nous  connaissons,  par  un  assez  grand  nombre 
“  de  faits,  bi en  observes,  que  1’absces  du  foie  est 
principalement  acfaindre,  apres  les  plaies  de  tete. 


E 

“  lorsque  les  blesses  vomissent,  peu  apres  la  bles*- 
sure,  une  bile  verdatre.” 

SIGNORUM  RATIO. 

TenstOy  dolorque  hypochondrii  dextri^  ad  sedem 
inflammationis  manifeste  referendi  sunt  j  variant 
pro  parte  affecta  sensu,  aut  intensione. 

Dolor  claviculae,  aut  summum  humeri  dextri, 
scriptores  magnopere  torsit  j  variasque  iis  senten¬ 
tias  elicuit.  Nonnulli  per  sympathiam  illam  quam 
remotam  vocant,  genere  scilicet  nervoso  interce¬ 
dente,  explanare  conantur  :  alii  per  nervum  phre¬ 
nicum,  certe  ex  communi  et  duplice  radice  cum 
nervis  humeri  orientem,  et  in  dextero  corporis 
latere,  per  septum  transversum  in  hepar  usque  pe¬ 
netrante,  rei  hujus  difficillimae  rationem  reddunt. 

Decubitus  in  latus  sinistrum  difficultas^  propter 
ligamenta,  hepar  suspendentia,  tumque  tensa,  in¬ 
flammatione  correpta,  et  dolentia,  occurrere  vide¬ 
tur. 

Spirandi  dfficultaSy  tussis,  singultus,  a  mole  he¬ 
patis  aucta,  diaphragma  sursum  premente,  et  irri. 
tante  originem  trahunt ;  tussis  ab  inflammatione 
aliquando  per  diaphragma  ad  pulmones  procedente 
subinde  provenit.  Nausea,  et  vomitus  molestissi¬ 
ma  sunt  signa,  ubi  facies  hepatis  convexa  inflam- 
matione  afficitur,  tum  enim  ventriculus  propter  je- 
cinoris  vicinium,  citissime  inflammatione  afficitur. 

DIAGNOSIS, 

Morbi  quibuscum  Hepatitis  confundi  potest, 
Iere  sunt  Pneumonia,  Dyspepsia,  Gastritis,  En¬ 
teritis,  et  Spasmus  ductus  biliferi.  Si  vero  signis 
probe  attendamus,  diagnosis  haud  difficilis  erit. 

Pneumonia, — Hepatitis  a  Pneumonia  distingui 
potest,  quia  dolor  Pneumoniae  post  plenam  inspira¬ 
tionem,  multo  acutior  est.  Hic  raro  si  unquam  in 
clavicula,  aut  summo  humero,  in  Pneumonia  perci¬ 
pitur,  sed  thoracis  partem  aliquam  praesertim  inter 
sextam  et  septimam  costam,  nec  pressione  auctus, 
occupat.  Aliquando  etiam  sedem  ab  alia  in  aliam 
partem  thoracis  mutare  reperitur.  In  Hepatitide 
integumenta  hypochondrii  dextri  tumida,  et  tensa 
apparent,  quod  in  Pneumonia  non  fit ;  tussis,  spi¬ 
randi  difficultas  magis  urget,  ultima  praesertim 
sub  initio  ;  nam  in  Hepatitidis  progressu,  quando 
ea  pars  jecoris  afficitur,  quae  intra  costas  falsas  est, 
semet  in  tantum  amplificat,  ut  diaphragma  com¬ 
primat,  eoque  in  modo  indicia  supra  dicta  in¬ 
ducat. 

Dyspepsia, — Qui  Hepatitidem  lentam  patiuntur, 
ventriculo  semet  leviter  laborare  saepenumero  cre¬ 
dunt,  quia  dolor,  aere  stomacho  expulso,  liberare 
solet.  Haec  autem  doloris  diminutio  aliter  ex^ 
plicari  potuit,  per  ventriculi  distentionem  sic  sub¬ 
latam,  nec  ideo  hepar  inflammatum  amplius  pres¬ 
sione  sua  laedentem.  Si  quidem  ad  dolorem  sero- 

biciili  cordis,  iieciion  hypochondrii  dextri  pres¬ 
sione  auctum,  summum  humerum  et  claviculam 
saepe  occupantem,  cutis  et  oculorum  flavedine, 
facile  distinguas. 

Moles  enim  hepatis  exaucta,  ductus  biliferos 
premit,  quo  pacto  bilis  resorbetur  ;  perque  corpus 
circulatur.  Difficultas  quoque  in  latus  sinistrum 
decumbendi,  hoc  malum  a  dyspepsia  haud  ambi¬ 
gue  discriminabit. 

Gastritis. — In  lioc,  dolor  abdominis  est  circa 
umbilicum  maxime  torquens.  Febris  typhodes 
est  atque  debilitate  insigni  stipata,  quo  signo  ab 
Hepatitide,  nullo  negotio  discriminatur. 

'Ductuum  hiliferoy'im  spasmus, — Dolor  ex  inter¬ 
vallo  rediens,  atque  sine  causa  manifesta  obortus, 
de  corpore  antrorsum  in  genu  flexo  maximum  so- 
latiiim,  cum  febre  mitiore  atque  morbo  antispas- 
modicis  cedente,  quantum  inter  hunc  aflectum  in¬ 
tersit,  et  Hepatitidem,  praeclare  ostendunt. 


PROGNOSIS, 

* 

De  signis  quae  faustum  aut  infaustum  praesa¬ 
gium  praestant,  tempus  nunc  monet  ut  inquira¬ 
mus.  Priusquam  de  aegri  fortuna  sententia  pro¬ 
feratur,  consideranda  sunt,  temperamentum,  ca¬ 
lor,  vitae  genus,  morbi  conditio  ;  signa  semet 
ostendentia,  atque  causa  morbi  primaria.  Si  om¬ 
nia  signa  pyrexiae,  aliaque  molestiae,  curationi 

soHtae  succumbunt ;  aut  si  exinanitiones  quaevis, 
veluti.haemorrhagia  e  naribus  vasisve  haemorrhoi- 
daeis  ;  sudores  profusi,  aut  diarrhoea  biliosa,  faus¬ 
tam  inflammationis  terminationem  polliceri  poteri¬ 
mus. 

Haec  terminatio  saepe  tertio,  septimo,  aut  de¬ 
cimo  die  occurrit.  Si  contra  febris  ingravescere 
coeperit,  si  aeger  inspirando  multum  torquetur,  si 
capitis  arteriae  vehementer  pulsant,  deliriumque 
effecerint,  si  diarrhoea  et  vomitus  cum  singultu  in¬ 
festant  ;  prognosis  fausta  vix  erit  speranda.  Si 
morbus  in  suppurationem  terminet,  prognosis  tum 
pro  parte  *  hepatis  abscessu  occupata  formari 
debet.  Si  pus  iter  in  cavum  thoracis  aut  abdomi¬ 
nis,  in  ventriculum  aut  intestina  fecerit,  aegrum 
longa  valetudine  macerat,  tandemque  extinguit. 
Pauci  certe  ab  hac  misera  conditione  ad  sanitatem 
perveniunt ;  sed  plerisque  vires  pari  passu  cum 
morbo  extenuantur,  atque  macies  hectica  et  mors 
tragaediae  finem  imponunt. 


DISSECTIONIS  INDICIA. 

In  Hepatitide  exti netis,  membranae  crassiores 
existunt ;  vasa  sanguifera  rubent,  atque  lympha 
effunditur.  Hac  effusa,  partes  vicinae  congluti¬ 
nari,  nec  raro,  cum  pure  in  abdomine  collecto 


*  Burserius. 

videntur.  Quando  hoc  fit,  lethale  est,  sed  variat 
aliquantulum  pro  sede  abscessus.  Convexum  sae¬ 
pius  quam  concavum  hepatis  suppuratione  laborat; 
frequenter  nihilominus  totum  viscus  in  pus  con¬ 
verti  apparet.  Aliquando  jecur  natura  minus  esse 
apparet ;  quae  mutatio  facile  explicatur,  ab  iis 
notissimis  generis  absorbentis  legibus,  quibus  par¬ 
tes  non  amplius  munere  naturali  fungentes,  ideo- 
que  ut  corpora  aliena  absorbentibus  removen¬ 
tur.  Hinc  hepatis  scirrhi  quo  diutius  dura¬ 
verint,  eo  magis  quam  recentiores  diminuuntur. 
In  aliis  exemplis,  volumen  in  tantum  augeri  vide¬ 
tur,  ut  in  iliacam  usque  regionem  descendat ;  in 
uno,  certe  exemplum  adeo  grande,  ut  illustrissi¬ 
mus  Gregorius,  id  novemdecim  libras  pependisse 
in  praelectionibus  confirmat.  Nonnulli  hepar  gan¬ 
graenosum  invenerunt  (vide  Morgagni,  epist.  34, 
art.  S5.)  quod  tamen  raro  utique,  nec  unquam  mi- 
himet,  occurrit,  (vide  porro  Baile,  Morb.  Anat.  p. 
218.) 

MEDENDI  RATIO. 

Ut  haec  inflammatio,  ad  suppurationem,  adeo 
prona  sanetur,  ad  remedia  autiphlogistica  confu¬ 
giendum  est.  Horum  optima  longe  venaesectio 
est ;  sed  copia  sanguinis  emittenda,  plus  minus 
esse  debet,  pro  aetate,  vitae  genere,  viribusque 
aegri ;  proque  violentia,  et  duratione  morbi,  re¬ 
genda  erit.  Si  indicia  post  amplam  venaesectio- 

nem  non  deceperunt,  atque  aegri  vires,  bene  ferre 
videantur,  iterum  sanguinem  detrahere  licebit. 
Quod  ad  modum  sanguinis  mittendi  pertinet  me* 
Ims  erit,  semper  ita  agere,  ut  sanguis  a  magno 
orificio  fluat ;  quoniam  medici  semper,  et  optimo 
jure,  magni  vulneris  effectum  instantem,  mirati 
sunt.  Eadem  utique  copia  de  plaga  exigua  flue- 
ret,-  sed  tempus  hujus  fluxus  adeo  longus  est,  ut 
inflammatio  topica,  ab  impulsu  quem  corpori  im¬ 
pertit,  hberatior  rivus  haud  multum  inde  adjuve¬ 
tur,  etiamsi  vigor  generalis,  quae  quam  maxime 
in  morbo  repetitas  evacuationes  postulante  prae¬ 
servandus  est,  parum  ind^  minuatur.  Quod  ad 
sanguinis  ipsius  speciem,  Doctor  Pemberton  ait 
um  alus  absentiam  crustae  coriaceae  non 
praxin  nostram  multdm  regere  debere  accredo  • 

..  quivis  casus  praesentiam  ejus 

..  «">»«««  jnhibere  possit,  attamen,  cum  adest  eam 
rite  et  dihpnter  observasse,  curationem  haud 
modice  adjuvare  puto.’* 

“  Itaque  si  crusta  sex  horas  post  venaesectio- 

»  ^  excavata 

q  asi,  cum  margine  contracto,  si  pulsus  simul 

durities,  et  dolor  non  diminuantur,  aegrum  tuto 

^  et  commode  sanguinis  missionem  laturum  haud 

‘  id^  J“‘^’earaus.  Sin  autem,  crusta  post 

^  Jdem  spatium  faciem  planam,  ostendat,  si  trans- 
^  paieat,  et  colorem  viridescentem  cum  striis, 
ilamentisque  trajectis,  noh  iterum  ad  sanguinis 

missionem  generalem  confugiamus,  sed  topic^, 
“  ut  hirudinibus,  aut  cucurbitula  solis  nitamur.” 

Cathartica. — Post  venaesectionem  cathartica  uti¬ 
lissima  sunt,  praesertim  mitiora,  qualia  sunt,  ole¬ 
um  ricini,  magnesia,  tart.  sodae  et  potassae. 
Haec  optimo  consilio  praescribuntur,  naiu  et  in¬ 
testina  exinaniunt,  irritationemque  removent,  at¬ 
que  ideo  sanguinis  impetum  minuunt  ;  utile, 
porro  est,  partem  affectam  fovere,  et  alvum  enem- 
atis  emollientibus  aperire.  Cum  medicamentis 
supra  dictis,  vesicatoria  supra  hepar  imponantur, 
crebroque  repetantur,  lateris  enim  dolorem,  tus¬ 
sim,  et  respirationis  difficultatem  mitigant.  Si 
vero  tussis  et  singultus  molesti  sunt,  nihil  melius 
omnia  haec  lenibit  quam  opium,  quod  tamen,  non¬ 
nisi  pyrexia  sublevata,  exhiberi  debet. 

Quod  ad  victus  genus,  pertineat,  id  mitissimum 
esse,  et  facillimum  concoctu  debet.  Qualia  sunt, 
avena  sativa,  sago,  poma  matura  et  similia.  Potus 
ex  sero  lactis,  aqua  pane  tosto  imbuta,  succoque 
limonum  acidulo,  ventriculo  gratissimus  est. 

Audax  hoc,  et  constans  curandi  genus,  inquit 
celeberrimus  Tuomy  in  praelectionibus  suis,  ex 
sanguinis  missione,  purgatione,  vesicatione,  com¬ 
positum,  acriter  et  perseveranter,  adhibendum  est, 
donec  dolor  et  inflammatio  his  probe  dometur. 

Hydrar gyrum, — Hepatitide  in  formam  chroni¬ 
cam  degeneranti,  unguentum  hydrargyri,  in  latus 
infricatum  saepe  profuit.  Usurpatur  donec  sali- 

Yide  Pemberton,  p.  25. 

vatio  et  effectus  in  corpus  generales  semet  osten¬ 
derint,  quo  facto  hepatitis  saepe  paulatira  in  sani¬ 
tatem  recedit. 

Aquae  Minerales. — *  A  Saunders,  aliisque  scrip. 
toribus,  laudatae  sunt,  neque  multo  minus  quam 
hydrargyrum,  si  tempore  suo  admoveantur  prod¬ 
esse  apparent. 

Amara. — Haec  ventriculum  roborant,  et  sic  nes- 
sio  quomodo,  hepar  in  melius,  restituere  apparent. 
Intra  haec,  taiaxacum  recenseri  potest,  quod 
nihilominus,  alii  auctores  non  tantum  proficere  re- 
pererunt,  ut  Pemberton  suadet :  dixit  enim,  Se 
usui  omnium  medicorum  hanc  herbam  commen- 
‘‘  dare  ;  namque,  et  in  scirrho  hepatis  incipiente, 
et  in  variis  ventriculi  affectionibus  chronicis^ 
“  mire  proficientem  se  vidisse.’^ 

Sin  autem  omnia  remedia,  et  coeli  mutatio,  inter 
alias  causas  evitandas,  nihil  profecerint;  atque 
morbus  ad  suppurationem  processerit,  haec  modo 
extrinsecus  se  dirigat.  In  sede  maxime  depen¬ 
dente  abscessus  aperiatur,  magna  cmk  habita,  ne 
vulnus  claudatur  antequam  omnis  materia  ejicitur. 
Scalpellus  communis  integumenta  externa  inci¬ 
det  donec  ad  abscessum  perveniatur;  post  quod, 
hic,  lanceola,  aut  triquetro  perforatore,  pene¬ 
tratur.  Triquetrum  vero  cum  canula  melius  est; 
quia  hoc  modolente  et  pedetentim  quasi  absces¬ 
sum  vacuare  possumus. 


*  Saunclerson  on  the  Liver. 

Post  evacuationem,  propter  ingentem  debilita, 
tein,  quae  hoc  morbi  tempus  obsidere  solet,  victum 
nutrientem,  vinum  et  alia  roborantia  prudenter 
exhibere  oportebit.  Ad  summum,  varia  in  variis- 
exemplis  postulantur  remedia,  de  qua  re,  cum 
nemo  melius  locutus  sit,  quam  Portal,*  de  hac  ipsa 
re  agens,  verbis  ejus,  coronam  operi  imponere  volui. 

Cependant  les  obstructions  du  foie,  etant  for- 
mees  de  diverses  maderes,  ne  doivent-elles  pas 
avoir  des  terminaisons  differentes,  et  plus  ou 
moins  promptes  ?  et  leurs  remedes  ne  doivent-iis 
“  pas  etre  varies  selon  leurs  especes,  autant  qu’ 
“  on  pourra  parvenir  a  les  connaitre  ?  On  ne  peut 
neanmoins  se  dissimuler  qu’  un  voile  bien  ob- 
scur  ne  couvre  ces  connaissances,  qui  seraient 
si  importantes.  II  semblerait  cependant  resul- 
ter  de  Tobservation,  que  les  engorgemens  san- 
guins  sont  plutot  suivis  de  Pinflammation  que 
les  autres,  et  que  la  suppuration,  en  est  une 
suite  plus  commune,  ainsi  que  des  indurations 
‘‘  veritablement  squirrheuses  et  les  adherences  du 
“  foie  avec  Ifes  parties  voisines.  ,pans  cette  es- 
pece  d’engorgement,  les  saignees,  les  bains,  les 
relachans  seront  les  remedes  lesmieux  indiques. 

Au  contraire,  lorsque  les  obstructions  seront 
bilieuses,  ou  lymphatiques,'  les  remedes  ameres, 
les  aperitifs  savonneux,  les  eaux  conviendront 
essentiellement,  telles  que  celies  de  Barrege  et 
“  de  Bourbonne,  jointes  avec  les  mercuriaux, 
rhuile  de  terebinthine,  avec  Pether,  &c.” 

*  Portal  sur  les  Maladies  du  Foie. 

